Peintuthe

La peintuthe (;  pouôinture, couleur) est eune manniéthe dé couleu tch'est faite sèrvi à seule fîn d'couvri eune susfache atout eune couoche tch'est pèrmanente (ou tchi s'garde longtemps assez) quand oulle a stchi. Dé couôteunme, la peintuthe est un litchide mais y'a étout des peintuthes à sprayer.

La peindrie ou peindréthie ( pouônturr'rie) est l'action d'peindre.

La peintuthe est faite sèrvi ofûche à seule fîn d':
 décorer ou faithe des portraits
 protégi (par exempl'ye, du bouais, des muthâles ou la cruque d'un baté)
 c'meunitchi (par exempl'ye, d's êcritchieaux ou la mèrquéthie des rues)

La peintuthe dait cont'nîn d'la couleu et dé tchi à lier la couleu. Nou-s'a fait sèrvi d's oeux pouor lier, épis au Mouoyen Âge l'hielle dé lîn d'vînt d'couôteunme pouor les portraits. Achteu y'a d'la peintuthe acrylique et d'aut's manniéthes dé peintuthe îndustrielle.

Category:Arts